Die wêreld in foto’s – 5 Februarie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Feesgangers besoek die Chinese fees van lig wat tot 24 Februarie in Kalemegdan-park in die middestad van Belgrado, Serbië, aangebied word ter viering van die Chinese Nuwejaar. (Foto: Predrag Milosavljevic, Xinhua) ’n Bejaarde vrou loop met ’n masker wat haar gesig bedek in ’n straat in Boekarest, Roemenië. Dié land se departement van gesondheid het onlangs die uitbreking van ’n landwye griep-epidemie bevestig. Soveel as 72 sterftes word daagliks aangemeld. (Foto: Gabriel Petrescu, Xinhua) ’n Foto geneem met stadige sluiterspoed van die motorligte van pendelaars wat reis na Frankfurt, Duitsland. (Foto: Michael Probst, AP) Catherine O’Hara woon die Hollywood Reporter se 2019 Oscar-benoemingsgeleentheid in die Beverly Wilshire Hotel in Beverly Hills by. (Foto: Richard Shotwell, AP) Die 72-jarige Cher tree op tydens die “Here We Go Again”-toer by die KFC Yum!-sentrum in Louisville in die Amerikaanse deelstaat Kentucky. (Foto: Amy Harris, AP)